“เวียดนาม” กำจัดไก่-เป็ดทิ้งกว่า 2 หมื่นตัว เซ่นไข้หวัดนกระบาดภาคกลาง
“เวียดนาม” กำจัดไก่-เป็ดทิ้งกว่า 2 หมื่นตัว เซ่นไข้หวัดนกระบาดภาคกลาง
“เวียดนาม” กำจัดไก่-เป็ดทิ้งกว่า 2 หมื่นตัว เซ่นไข้หวัดนกระบาดภาคกลาง
11 ก.พ. 2563

สำนักข่าวเวียดนามนิวส์รายงานว่า จังหวัดตรันฮัว ซึ่งอยู่ภาคกลางของประเทศเวียดนาม ได้กำจัดไก่และเป็ดในเขตพื้นที่ติดเชื้อไวรัสไข้หวัดนกสายพันธุ์ A/H5N6 ไปแล้วกว่า 23,000 ตัว ใน 2 พื้นที่
โดยสำนักงานปศุสัตว์และสุขภาพสัตว์รายงานว่า นับตั้งแต่วันอังคารที่ผ่านมา ได้มีการตรวจพบการระบาดของไข้หวัดนกสายพันธุ์  A/H5N6 ในครัวเรือน 10 ครัวเรือน ซึ่งอยู่ในชุมชนของเขตนองกอง และกวางซวง จังหวัดตรันฮัว
สำหรับการระบาดครั้งนี้เกิดขึ้นเมื่อวันที่ 3 ก.พ.เป็นต้นมาในบริเวณพื้นที่ครัวเรือน 9 แห่งในเขตนองกอง และได้มีการกำจัดสัตว์ปีกไปประมาณ 19,800 ตัว ขณะที่การระบาดที่บ้านในเขตกวางซวง เกิดขึ้นเมื่อวันที่ 4 ก.พ.ที่ผ่านมา และได้มีการกำจัดสัตว์ปีกไปแล้วกว่า 3,300 ตัว หน่วยงานที่เกี่ยวข้องได้ฆ่าเชื้อพื้นที่โดยรอบ รวมทั้งฉีดวัคซีนสัตว์ปีกในพื้นที่
นอกจานัเกระทรวงเกษตรและการพัฒนาชนบทของเวียดนาม รายงานว่า เมื่อปีที่แล้ว มีการระบาดของไข้หวัดนกในเขตต่างๆ 41 เขต 24 จังหวัด รวมทั้งเมืองต่าง ๆ ทั่วประเทศ ซึ่งมีการกำจัดสัตว์ปีกไปกว่า 133,000 ตัว